stanford-oval/wikipedia huggingface dataset:
דייזי דאורה
ביוגרפיה

דאורה נולדה בפוטסדאם למשפחה אריסטוקרטית (Daisy Freiin von Freyberg zu Eisenberg), באותם זמנים לא היה מקובל שבני אצולה לוקחים חלק בתעשיית הבידור ולכן אימצה את שם הבמה דאורההיא התחילה את הקריירה הקולנועית שלה ב-1929 ששיחקה בסרט "תיבת פנדורה" המבוסס על מחזה מאת פרנק ודקינד שזכה להצלחה רבה ובאותה שנה שיחקה בתפקיד הראשי בסרט "הנעורים" ותפקיד קטן בסרט "לילה הונגרי", ב-1930 שיחקה בקומדייה "רק בריין".
ב-1931 נבחרה למיס גרמניה בטקס שנערך בבית מלון בברלין, היא ייצגה את גרמניה בתחרות היופי הבינלאומית, שם הגיעה לאחד המקומות הראשונים.
היא נישאה לפוליטיקאי חבר המפלגה הנאצית אוסקר שליטר, היא הרבתה להתלוות אליו במהלך ביקוריו הדיפלומטיים, לזוג נולדו שני ילדים, בן, אלכסנדר ובת, מריון שליטר פון קראם (1933–1984).
ב-1955 גרמה דאורה לתקרית דיפלומטית בעת ששימש בעלה כשגריר בפועל בלונדון, כאשר במהלך קבלת פנים אותה ניהלה בשגרירות התייחסה לבריטניה כאל ארץ אויב של מדינתה.
הערות שוליים

↑  דייזי דאורה-אצולה בתחפושת, באתר www.dw.com (באנגלית)
↑  כשמלכת יופי עוסקת בדיפלומטיה. חרות, 5 בינואר 1955
| --- | --- |
בקרת זהויות :  GND: 139584056  LCCN: no2008107876  VIAF: 21959634   WorldCat (עם VIAF): 21959634
דיוק קהנמוקו

דיוק פאואה קהינו מוקואה הליקוהולה קהנמוקו (באנגלית: Duke Paoa Kahinu Mokoe Hulikohola Kahanamoku; ‏ 24 באוגוסט 1890 – 22 בינואר 1968) היה שחיין ושחקן כדורמים אמריקאי. פעמיים ברציפות אלוף אולימפי (סטוקהולם 1912 ואנטוורפן 1920) ושיאן העולם במשך 10 שנים, במשחה היוקרתי ל-100 מטר חופשי. עקב ביטולה של האולימפיאדה בתקופת מלחמת העולם הראשונה (1916) נמנעה ממנו זכייה שלישית ברציפות. נוסף לכך היה שחקן קולנוע.
ביוגרפיה

קהנמוקו נולד בהונולולו, הוואי. ביחד עם אחיו הצעיר סמואל כונו "האחים קהנמוקו". כמוהם כונו "האחים קלילי", מיולה ומנואלה, זכו במדליית כסף במשחה שליחים 4x200 מטר חופשי באולימפיאדת לוס אנג'לס (1932). שני זוגות האחים גדלו והתאמנו בהוואי.
באולימפיאדת סטוקהולם (1912) זכה קהנמוקו בשתי מדליות, מדליית זהב ומדליית כסף. מדליית זהב במשחה ל-100 מטר חופשי בתוצאה של 1:03.4 דקות, לפני ססיל הילי מאוסטרלאסיה (1:04.6 דקות) ובן ארצו קן האשה (1:05.6 דקות), בשלב חצי הגמר הוא השווה את שיא העולם, 1:02.4 דקות. מדליית כסף במשחה שליחים 4x200 מטר חופשי בתוצאה של 10:20.2 דקות, אחרי אוסטרלאסיה שקבעה שיא עולם חדש של 10:11.2 דקות ולפני בריטניה (10:28.6 דקות).
בתחרות שנערכה בהמבורג, גרמניה 10 ימים לאחר המשחקים האולימפיים קבע קהנמוקו במשחה ל-100 מטר חופשי שיא עולם חדש של 1:01.6 דקות.
המשחקים האולימפיים שהיו אמורים להתקיים בברלין, גרמניה בשנת 1916 לא נערכו בשל מלחמת העולם הראשונה, וכך החמיץ קהנמוקו מדליית זהב נוספת במשחה ל-100 מטר חופשי.
בתחרות שנערכה בניו יורק באוגוסט 1918 שיפר קהנמוקו את שיאו העולמי במשחה ל-100 מטר חופשי והעמיד אותו על 1:01.4 דקות.
באולימפיאדת אנטוורפן (1920) זכה קהנמוקו בשתי מדליות זהב, במשחה ל-100 מטר חופשי בפעם השנייה ברציפות בתוצאה של 1:01.4 דקות, לפני פואה קילואה (1:02.6 דקות ) וויליאם הריס (1:03.0 דקות) שניהם מארצות הברית, בשלב הגמר הראשון הוא קבע שיא עולם חדש של 1:00.4 דקות ובמשחה שליחים 4x200 מטר חופשי בשיא עולם חדש של 10:04.4 דקות, לפני אוסטרלאסיה (10:25.4 דקות) ובריטניה (10:37.2 דקות). נוסף לכך, הוא סיים במקום שישי עם נבחרת הכדורמים של ארצות הברית.
באולימפיאדת פריז (1924) זכה קהנמוקו במדליית כסף בתוצאה של 1:01.4 דקות, אחרי בן ארצו שיאן העולם ג'וני וייסמילר שקבע שיא אולימפי חדש של 59.0 שניות ולפני אחיו סמואל (1:01.8 דקות) ולא הצליח להגן על תוארו בפעם השלישית בגיל 34.
קהנמוקו היה שחיין מחליף בנבחרת השחייה האמריקאית לאולימפיאדות באמסטרדם 1928 ובלוס אנג'לס 1932, אך לא זכה בסופו של דבר להשתתף בהן.
משנת 1925 שהה קהנמוקו בהוליווד ושיחק ב-18 סרטי קולנוע, ביניהם שלושה סרטי תעודה על חייו.
בשנת 1965 זכה קהנמוקו להיכלל בהיכל התהילה הבינלאומי של השחייה.
ב-24 באוגוסט 2015 פורסם גוגל דודל במלאת 125 שנים להולדתו.
ראו גם

מדיה וקבצים בנושא  בוויקישיתוף
התפתחות שיא העולם במשחה ל-100 מטר חופשי
הערות שוליים

↑  DUKE KAHANAMOKU (USA) 1965 Honor Swimmer, International Swimming Hall Of Fame (באנגלית)
↑  הסבר על ה"דודל" (שרבוט גוגל) שפרסמה גוגל לציון יום הולדתו ה-125 של דיוק קהנמוקו, באתר מנוע החיפוש "גוגל" (באנגלית)
| --- | --- |
בקרת זהויות :  NLI: 987007352924505171  BnF: cb16635621g (data)  ISNI: 0000 0000 6386 5803  LCCN: n92106045  NARA: 10575060  NDL: 00620909  NLA: 35256959  NTA: 189891203  SNAC: w62j82tk  SUDOC: 231746512  TePapa: 63274  Trove: 492800  VIAF: 26263453   WorldCat (עם VIAF): 26263453
ד'תקצ"ד

ד'תקצ"ד (4594)  היא שנה עברית  אשר  החלה ביום א' בתשרי, אור ל-18 בספטמבר 833 (לפי הלוח היוליאני, שהיה נהוג אז), והסתיימה ביום כ"ט באלול, 6 בספטמבר 834. שנה מסוג הכז, איננה מעוברת, ואורכה 354 ימים. זו שנה שנייה לשמיטה.
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
דניאלה יוסטר

דניאלה יוסטר מנור (נולדה בשנת 1960) היא שחיינית עבר ישראלית, אלופת ישראל ושיאנית ישראל בשחייה.
ביוגרפיה

יוסטר נולדה וגדלה ברומניה. היא זכתה באליפות רומניה לילדות בגיל 10 ובגיל 12 עלתה עם משפחתה לישראל. היא התאמנה בקבוצת השחייה של ברית מכבים עתיד, ולאחר מכן במכבי תל אביב.
ביוגרפיה > 1973

באליפות ישראל בשחייה שנערכה בבריכת בת גלים בחיפה בספטמבר 1973 זכתה יוסטר בשתי מדליות כסף, במשחה ל-400 מטר חופשי בתוצאה של 5:17.0 דקות, אחרי גלינה ויינר (5:14.9 דקות) ולפני אסנת ארליך (5:20.7 דקות) ובמשחה ל-800 מטר חופשי בתוצאה של 10:39.5 דקות, אחרי ויינר (10:38.0 דקות) ולפני ארליך (11:01.6 דקות).
ביוגרפיה > 1974 > אלופת ישראל

באליפות ישראל בשחייה שנערכה בבריכת מכון וינגייט בסוף ספטמבר 1974 זכתה יוסטר ב-3 מדליות, 2 זהב ו-1 ארד. מדליות זהב, במשחה ל-400 מטר חופשי בתוצאה של 5:01.2 דקות, לפני אסנת ארליך (5:01.3 דקות) וגלינה ויינר (5:09.2 דקות) ובמשחה ל-800 מטר חופשי בתוצאה של 10:19.3 דקות, לפני ארליך (10.19.4 דקות) ובת אגודתה איריס גילון (10:55.8 דקות). מדליית ארד, במשחה ל-400 מטר מעורב אישי בתוצאה של 6:00.9 דקות, אחרי תמר מייסנר (5:53.7 דקות) ולילך הראל (6:00.5 דקות).
ביוגרפיה > 1975 > כינוס הפועל ה-10

בתחרויות השחייה של כינוס הפועל ה-10 שנערכו בבת גלים בחיפה במאי 1975 זכתה יוסטר במדליית כסף במשחה שליחות 4x100 מטר חופשי בתוצאה של 4:30.9 דקות.
ביוגרפיה > 1975 > שיאנית ישראל

באליפות מכבי לנוער (בריכת 25 מטר) שנערכה בחיפה ביולי 1975 זכתה יוסטר במדליית זהב במשחה ל-200 מטר חופשי בשיא ישראלי חדש של 2:19.9 דקות שיפור לשיא של דורית זלץ (2:20.9 דקות).
באליפות ישראל בשחייה שנערכה במכון וינגייט בספטמבר אותה שנה זכתה יוסטר ב-6 מדליות, 5 כסף ו-1 ארד. מדליות כסף, במשחה ל-200 מטר חופשי בתוצאה של 2:22.9 דקות, אחרי אסנת ארליך שקבעה שיא ישראלי חדש של 2:19.1 דקות ולפני גלינה ויינר (2:26.9 דקות), במשחה ל-400 מטר חופשי בתוצאה של 4:53.8 דקות, אחרי אסנת ארליך שקבעה שיא ישראלי חדש של 4:47.9 דקות, במשחה ל-800 מטר חופשי בתוצאה של 10:07.0 דקות, אחרי ארליך שקבעה שיא ישראלי חדש של 9:57.8 דקות, שיפור לשיאה הקודם (10:02.5 דקות) ולפני איריס קרפ מהפועל בת ים (10:40.8 דקות), במשחה ל-200 מטר פרפר בתוצאה של 2:44.9 דקות, אחרי רעיה צורף שקבעה שיא ישראלי חדש של 2:35.9 דקות ומשחה ל-400 מטר מעורב אישי בתוצאה של 5:44.4 דקות, אחרי תמר מייסנר (5:42.7 דקות) ולפני לילך אריאל מהפועל העמקים (5:44.9 דקות) ומדליית ארד במשחה ל-200 מטר מעורב אישי בתוצאה של 2:45.5 דקות, אחרי תמר מייסנר (2:38.7 דקות) ותמר שמיר (2:43.6 דקות).
ביוגרפיה > 1976

באליפות ישראל בשחייה שנערכה במכון וינגייט באוקטובר 1976 זכתה יוסטר ב-3 מדליות, כסף ו-2 ארד. מדליית כסף במשחה ל-800 מטר חופשי בתוצאה של 9:53.1 דקות, אחרי ארליך שקבעה שיא ישראלי חדש של 9:52.9 דקות, שיפור לשיא של ארליך (9:54.5 דקות) ולפני איריס קרפ (10:02.8 דקות). מדליות ארד, במשחה ל-400 מטר חופשי בתוצאה של 4:57.2 דקות, אחרי ארליך (4:49.0 דקות) וקרפ (4:49.2 דקות) ובמשחה ל-400 מטר מעורב אישי בתוצאה של 5:44.0 דקות, אחרי תמר מייסנר (5:37.8 דקות) וטובה אברמוב (5:41.3 דקות)
בסיום האליפות ישראל, ניצחה יוסטר בין הנשים וסיימה במקום השמיני הכללי בצליחת הכנרת התחרותית ה-13 בתוצאה של (2:09.51 שעות), לפני ליז בוכשטבר (2:14.18 דקות).
ביוגרפיה > 1977

באליפות ישראל בשחייה שנערכה בסוף ספטמבר 1977 זכתה יוסטר ב-6 מדליות, 1 זהב, 2 כסף ו-3 ארד. מדליית זהב, במשחה ל-800 מטר חופשי בתוצאה של 9:59.93 דקות, לפני אסנת ארליך (10:00.07 דקות) ומיכל כהן בת אגודתה (10:18.75 דקות). מדליות כסף, במשחה שליחות 4x100 מטר חופשי בתוצאה של 4:35.74 דקות ובמשחה שליחות 4x100 מטר מעורב בתוצאה של 5:09.41 דקות. מדליות ארד, במשחה ל-400 מטר חופשי בתוצאה של 4:55.25 דקות, אחרי אסנת ארליך (4:48.13 דקות) ואיריס קרפ (4:48.99 דקות), במשחה ל-200 מטר גב בתוצאה של 2:49.10 דקות, אחרי ליז בוכשטבר שקבעה שיא ישראלי חדש של 2:33.04 דקות ונטע יוסף מהפועל בית ברל (2:40.91 דקות) ובמשחה ל-400 מטר מעורב אישי בתוצאה של 5:53.75 דקות, אחרי טובה אברמוב שקבעה שיא ישראלי חדש של 5:32.03 דקות ובת אגודתה ענת פרקש (5:42.72 דקות).
הערות שוליים

↑  שלמה מוזר, שיא לבוגרות ושיא נוער בפתיחת אליפות השחיה, דבר, 16 בספטמבר 1973
↑  שלמה מוזר, "שלל" ההישגים באליפות השחיה: רק שני שיאים..., דבר, 23 בספטמבר 1973
↑  אורי ירון, עדי פרג הדיח את דני ברנר מכתרו במשחה 400 חתירה וקבע שיא, מעריב, 29 בספטמבר 1974
↑  אהרן להב, שני שיאים ישנים שופרו באליפות ישראל השחיה, דבר, 29 בספטמבר 1974
↑  אורי ירון, עדי פרג - השחיין מס 1, מעריב, 2 באוקטובר 1974
↑  אתמול בכינוס, דבר, 4 במאי 1975
↑  שחיה, דבר, 13 ביולי 1974
↑  יעקב פתאל, בנות המין החלש נתנו את הטון באליפות השחיה, דבר, 21 בספטמבר 1975
↑  יעקב פתאל, שיא נוסף לאסנת ארליך ב-200מ' חתירה 2:19,1 ד', דבר, 22 בספטמבר 1975
↑  יעקב פתאל, שלושה שיאים נוספים בסיום אליפות השחיה, דבר, 23 בספטמבר 1975
↑  4 שיאי בוגרים נקבעו בסיום אליפות השחייה, דבר, 12 באוקטובר 1976
↑  אורי ירון, אסנת ארליך וחברותיה קבעו שני שיאי חתירה, מעריב, 11 באוקטובר 1976
↑  יעקב פתאל, שני שיאים, תוצאה השווה לשיא ו-2 שיאי נוער, דבר, 10 באוקטובר 1976
↑  מנחם רהט, בטשא ויוסטר ניצחו בצליחת הכנרת התחרותית, מעריב, 15 באוקטובר 1976
↑  יעקב פתאל, ששה שיאים חדשים בשחייה הוצבו בפתיחת אליפות ישראל בוינגייט, דבר, 25 בספטמבר 1977
↑  נטע יוסף שיפרה השיא ב-100 פרפר בזמן של 1:09.39 ד', דבר, 26 בספטמבר 1977
↑  שלושה שיאים בסיום אליפות ישראל בשחיה בוינגייט, דבר, 28 בספטמבר 1977
האיחוד הדמוקרטי-אתיופי

| --- | --- |
 מדינה:  אתיופיה 
 תקופת הפעילות:  1974 – מאי 2019 (כ־45 שנים) 
 אידאולוגיות:  מדינת לאום מדינתית, ליברליזם כלכלי 
 מטה:  אדיס אבבה 
 מיקום במפה הפוליטית:  מרכז
 www.edponline.org
 
האיחוד הדמוקרטי-אתיופי היא מפלגה אתיופית, שידועה כמפלגה הוותיקה ביותר שהתנגדה לחונטה הצבאית האתיופית ששלטה באתיופיה בשנים 1974–1997. המפלגה ידועה באתיופיה בשמות אידו וטארנפית.
בעקבות המהפכה האתיופית, שהפילה את שלטון הקיסר היילה סלאסי בספטמבר 1974, עלתה לשלטון החונטה הצבאית שהייתה אחראית למהפכה והחלה להנהיג במדינה שלטון סוציאליסטי חילוני, פעולות אלו קוממו את האצילים ובעלי האמצעים באתיופיה שהתקוממו כנגד שינוי המדיניות כמו כן הרגיזה מדיניותה הפייסנית של הממשלה כלפי תנועות העצמאות באריתריאה את הצבא. על רקע זה קם "האיחוד".
הארגון הוקם על ידי הראס התגרי ונינו של הקיסר יוהנס הרביעי, מנגשה סיום. באיחוד הדמוקרטי-אתיופי היו חברים מקבוצות שונות באוכלוסייה, כגון בעלי קרקעות שהתנגדו להלאמת אדמותיהם, תומכי מלוכה, קציני צבא בכירים שהסתייגו מההפיכה כנגד הקיסר ואישים שמרניים שהתנגדו לאידאולוגיה הקומוניסטית. מאמצע 1976 ועד 1977 הפעיל הארגון תחנת רדיו ששידרה מסודאן לאתיופיה על מנת לעורר את תושבי אתיופיה להתקוממות כנגד החונטה הצבאית. הארגון שיגר קמפיינים צבאיים בבאגמדיר אשר כמעט כבשו את גונדר.
אף על פי שעקרונות דמוקרטיים בוטאו על ידי המפלגה וקידמו מונרכיה חוקתית, המצע הפוליטי של הארגון לא היה ברור ובגלל חילוקי הדעות הפוליטיים הוא החל להתפרק, נוצר מתח בין התגרים שהקימו את הארגון לבין הלא-תגרים שהיו חלק מהארגון. האיחוד הדמוקרטי-אתיופי החל לדעוך צבאית כאשר ארגוני הגרילה וויאנה והיחאפה החלו להילחם כנגדו במחוז בגמדיר, זאת בנוסף ל"טרור האדום" שהופעל נגדו.
בשנת 1978 התפרקה הנהגת הארגון בעיקר בשל כישלונותיה הצבאיים, אך היא זכתה לתמיכה בפזורה האתיופית במיוחד באירופה ובסודאן. לאחר הפלת משטר הדרג על ידי ארגון האיחדג, גיבשה המפלגה את עצמה מחדש באדיס אבבה ומאוחר יותר התאחדה עם המפלגה הדמוקרטית האתיופית, ושניהם יחד יצרו את מפלגת האיחוד הדמוקרטי אתיופי. לאחר מכן התמזגה מפלגה זו עם קבוצות נוספות ויחד הם ייצרו את המפלגה כוחות האיחוד הדמוקרטי-אתיופי, אחת ממפלגות האופוזיציה הגדולות באתיופיה.
דוידה קרול

| --- | --- |
אין תמונה חופשית
 לידה:  20 ביוני 1917 מוסקבה, האימפריה הרוסית 
 פטירה:  9 בדצמבר 2011 (בגיל 94) 
 מדינה:  ישראל 
 פרופיל ב-IMDb
 
דָוִידָה קרוֹל (20 ביוני 1917 – 9 בדצמבר 2011) הייתה שחקנית תיאטרון, קולנוע, טלוויזיה ומתרגמת ישראלית.
ביוגרפיה

קרול נולדה במוסקבה לבטי ובצלאל קוגוט. עלתה לארץ ישראל עם משפחתה מברית המועצות בשנת 1924. בתחילת דרכה האמנותית הצטרפה לתיאטרון המטאטא שנוסד ב-1927. בשנות השלושים הכירה את הרעיונות הכנענים והזדהתה עימם.
בין הסרטים בהם השתתפה: "מבצע סבתא", "ברונו מאוהב", "איה: אוטוביוגרפיה דמיונית", "אודות המוניטין", "אהבה ממבט שני" ו"איים בחוף" ובסרטים הקצרים: "מקרה קריות" (2002), ו"אלכס" (2004). כמו כן, השתתפה בסדרות הטלוויזיה: "פלורנטין", "החיים זה לא הכל", "הוא והיא", "תיק סגור", "בית משותף" ו"ג'וני".
בשנים האחרונות לחייה, קרול הייתה מוכרת לציבור בעיקר בזכות השתתפותה בשש פרסומות של סדרת הפרסומות "שקע ותקע" של חברת החשמל בתפקיד גברת סימן טוב.
קרול הייתה נשואה לאלכסנדר קרול ולזוג נולדו שני בנים.
היא נפטרה ב-9 בדצמבר 2011 ונקברה בבית העלמין הדרום בחולון.
מתרגמת

בנוסף למשחק, עסקה קרול גם בתרגום ספרים, והיא תרגמה 20 ספרים מרוסית לעברית.
בין הספרים שתרגמה:
דרכי חיי, מאת מרגוליס ארקדי
הילד שמכר את צחוקו, מאת ג'יימס קריס
דינקה, מאת ולנטינה אוסֶיֶבָה
ואין גן עדן לעבדים, מאת גריגורי כנוביץ
שלֹשת השמנים, מאת יוּרי אוֹלאֶשָה
רפובליקת שקיד, מאת גריגורי ביליך ולאוניד פנטליב
הצ'וקצ'ים קראו לו סון, מאת יורי ריטחאו
האגודה הבין-לאומית לסוכרת

האגודה הבין-לאומית לסוכרת (באנגלית:  International Diabetes Federation) היא ארגון-גג המאגד כ-200 ארגונים בכ-160 מדינות ברחבי העולם, הפועלים לשיפור איכול חייהם של חולי סוכרת. האגודה פועלת להגברת המודעות למחלת הסוכרת, לקידום טיפול מתאים במחלה ומניעתה, ולעידוד מחקר למציאת תרופות לסוגים השונים של המחלה.
הארגון נוסד ב-1950. הוא משויך כיום למחלקה למידע לציבור של האומות המאוחדות, ומצוי בקשר רשמי עם ארגון הבריאות העולמי וארגון הבריאות הפאן-אמריקני.
הארגון מקיים מדי שנה את יום הסוכרת הבין-לאומי, בו מתקיימים אירועים שונים ברחבי העולם להעלאת המודעות למחלה. יום זה מתקיים מ-1991 מדי שנה ב-14 בנובמבר, יום הולדתו של מגלה האינסולין פרדריק בנטינג. היום נחשב לאחד מהמועדים הבין-לאומיים של האומות המאוחדות.
בנוסף מקיים הארגון קונגרס בין-לאומי לסוכרת, מפעיל מגזין בנושא הסוכרת ("Diabetes Voice"), מוציא לאור ומעדכן את "אטלס הסוכרת", מפעיל תוכנית לסיוע לילדים הלוקים בסוכרת במדינות מתפתחות, ועוד.
הארגון קבע גם את לוגו הסוכרת ב-2006, כסמל של מעגל כחול. הסמל נקבע לאחר החלטת האו"ם לקבוע את יום הסוכרת הבין-לאומי כאחד מהמועדים הבין-לאומיים שלו, ב-20 בדצמבר 2006. מעגל הוא סמל לחיים ובריאות בתרבויות רבות בעולם; כחול הוא צבע דגל האומות המאוחדות וכן צבע השמיים המאחד את כל אומות העולם. הלוגו נועד לסמל את התאחדות כלל קהילות הסוכרת ברחבי העולם לפעולה משותפת לשליטה במחלה ולמניעתה, ולתת לסוכרת מעין זהות משותפת משלה.
"האגודה הישראלית לסוכרת", ארגון הפועל בנושא הסוכרת בישראל, חבר באגודה בין-לאומית זו.
הערות שוליים

↑  אתר המגזין "Diabetes Voice"
↑  blue circle, באתר האגודה הבין-לאומית לסוכרת
| --- | --- |
בקרת זהויות :  NLI: 987007353191805171  CiNii: DA06200090  ISNI: 0000 0004 0533 3621  LCCN: n80028184  NKC: nlk20040147259  Trove: 874159  VIAF: 155862776   WorldCat (עם VIAF): 155862776
דנסייה

| --- | --- |

 לידה:  26 במרץ 1988 (בת 36) יאונדה, קמרון 
 שם לידה:  רפרודנסייה נדונג סונקי
 www.denciaonline.com
 
רפרודנסייה נדונג סונקי (באנגלית: Reprudencia Ndong Sonkey; נולדה ב-26 במרץ 1992), ידועה בשם הבמה דנסייה, היא זמרת, יזמית ומעצבת אופנה מקמרון. היא למדה בבית הספר היסודי האנגלי ביאונדה, ומאוחר יותר עברה לקולג' CPC באזור צפון-מערב המדינה. את קריירת המוזיקה שלה החלה כאמנית משנה בכמה סינגלים של אמנים רבים, דוגמת כריס בראון, 50 סנט, ליידי גאגא ולודאקריס. את סינגל הבכורה שלה, "Beri Beri", הוציאה לאור ב-2011.
כמעצבת אופנה הכינה מספר תלבושות לניקי מינאז', ריהאנה, כריסטינה מילאן וליל מאמא. היא ידועה בזכות הופעותיה בטקסי הפתיחה של פרסי המוזיקה של בילבורד, פרסי גראמי ופרסי המוזיקה האמריקאית.
בשנת 2014 השיקה את סט מוצרי טיפוח העור שלה, Whitenicious.
הערות שוליים

↑  "Camerounian/Nigerian starlet Dencia releases debut single "Beri Beri"". BellaNaija. 24 באוגוסט 2011. נבדק ב-5 במאי 2017. {{cite news}}:  (עזרה)
↑  "Dencia". New York Daily News. 17 במאי 2015. נבדק ב-5 במאי 2017. {{cite news}}:  (עזרה)
↑  Malec, Brett (15 בפברואר 2016). "Singer Dencia Wears a Pink Hello Kitty PJ Onesie to the 2016 Grammys". E! News. נבדק ב-5 במאי 2017. {{cite news}}:  (עזרה)
↑  Olarewaju, Olamide (21 בנובמבר 2016). "Singer turns heads again in 'unique' look to American Music Awards 2016". Pulse.ng. נבדק ב-5 במאי 2017. {{cite news}}:  (עזרה)
↑  Ergas, Talia (21 במאי 2017). "Billboard Music Awards 2017 Red Carpet Fashion: What the Stars Wore". US Weekly. נבדק ב-26 במאי 2017. {{cite news}}:  (עזרה)
דייזי דאק

.
| --- | --- |

דייזי דאק
 הופעה ראשונה:  "דוד דונלד", 1937
 יוצרים:  וולט דיסני
 גילום הדמות:  דיאן מישל, טרס מקנייל 
 דיבוב:  קלרנס נאש, רות' פטרסון, גלוריה בונדל, פטריקיה פאריס, קאת' סוסי, טרס מכניל, מיקה דוי
 מידע
 כינויים:  דונה דאק, סופר דייזי
 גזע:  ברווז
 מין:  נקבה
 מקום מגורים:  דאקבורג 
 דמויות קשורות
 משפחה:  דונלד דאק (בן זוג)   אפריל, מאי ויוני דאק (אחייניות)  דרוזילה (דודה)
 חברים:  מיני מאוס, קלרבל הפרה, מיקי מאוס, גופי, קלרה קלאק, האווי, דואי ולואי
 
דייזי דאק (באנגלית Daisy Duck) היא דמות הנפשה של ברווזה מואנשת של חברת וולט דיסני. היא נוצרה כהעתק נשי ובת זוגו של דונלד דאק, הופיעה לראשונה בתוכנית המצוירת "דוד דונלד" בשנת 1937. הפעם הראשונה בה הוזכר שמה ונשמע קולה היה בתוכנית "מר דאק צועד החוצה" בשנת 1940. קולה דובב על ידי קלרנס נאש, שהיה גם המדבב של דמותו של דונלד דאק.
דונה דאק

דונה דאק הופיעה בסרט קצר אחד, "דון דונלד" (1937), בבימויו של בן שרפסטין. הסרט היה הפרק הראשון בסדרת סרטי "דונלד דאק" כמו גם הפעם הראשונה שלדונלד הוצג מושא אהבה. בסיפור, דונלד נוסע למקסיקו כדי לחזר אחר ברווזה שהיא במידה רבה גרסה נשית של עצמו. היא מתוארת עם אותו מזג עצבני ואף גם היא דובבה על ידי קלרנס נאש (שהיה אז המדבב הבלעדי של דונלד). בסוף הסרט היא עוזבת את דונלד בכעס לאחר שמכוניתו מתקלקלת.
בעוד שלדונה לא נעשה שימוש נוסף בסרטים לאחר הופעתה היחידה, היא הפכה להשראה ליצירתה של דייזי. ב-1951, דונה הופיעה ברצועות הקומיקס של דיסני והוצגה כיריבתה (שלא מדעת) של דייזי על חיבתו של דונלד.
דמויות אחרות של דיסני, כמו גופי, הוצגו תחת שמות שונים והופעות שונות, מה שהוביל כמה היסטוריונים למסקנה שדונה ודייזי הן אותה הדמות. עם זאת, במקרים אחרים אלה, בדרך כלל התפתחו שינויים עם הזמן, שבמהלכם הדמות נשארה בשימוש. לעומת זאת, דונה הופיעה רק פעם אחת, ועברו מספר שנים עד שעוצבה מושא אהבה נשית חדשה לדונלד. היו הבדלים משמעותיים רבים בין שתי הדמויות באישיות, לאום, שם ולבוש.
על פי אנציקלופדיית סרטי ההנפשה הקצרים של דיסני ומאגר הנתונים המצוירים הגדול (אנ'), "דון דונלד" נחשב להופעת הבכורה של דייזי. בשנת 1999, חברת וולט דיסני הוציאה סיכות אספנים כחלק מסדרת "Countdown to the Millennium", שבה נכתב "Daisy Duck debuts as Donna Duck 1937" (דייזי דאק מופיעה לראשונה בתור דונה דאק 1937).
מדבבות בעברית

דייזי דאק דובבה עד שנות ה-2000 על ידי הבמאית שפרירה זכאי ואחר כך על ידי הזמרת לימור שפירא. מאז שנת 2009 ממלאת תפקיד זה עדי קוזלובסקי ואחר כך הדר שחף-מעיין משנת 2014. בסדרה "דונלד דאק וצוות קוואק" דייזי דובבה על ידי אורית אמיר.
הערות שוליים

↑  "Donna Duck – I.N.D.U.C.K.S." Coa.inducks.org. נבדק ב-7 בינואר 2018. {{cite web}}:  (עזרה)
↑  Daisy Duck (אורכב 06.09.2011 בארכיון Wayback Machine) at The Encyclopedia of Animated Disney Shorts
↑  Daisy Duck at the Big Cartoon DataBase
↑  "Countdown to the Millennium Series No. 48 (Daisy Duck)". pinpics.com. נבדק ב-14 בדצמבר 2018. {{cite web}}:  (עזרה)
| מיקי מאוס וחבריו |
| --- | --- | --- |
| דמויות ראשיות | מיקי מאוס • מיני מאוס • פלוטו • גופי • דונלד דאק • דייזי דאק |  |
| דמויות נוספות | אוסוולד הארנב • הדוד קמצוץ • לודוויג פון דרייק • פיט • צ'יפ ודייל • קלרבל הפרה • הוראס הורסקולר • קלרה קלאק |  |
| שונות | יקום מיקי מאוס • מיקי מאוס (סדרת סרטים) |  |
| --- | --- |
בקרת זהויות :  GND: 1021410861  LCCN: n2014021683  MusicBrainz: 8fea6e63-2fc7-4d02-8f47-a4dd8a7ef08c  VIAF: 308229532   WorldCat (עם VIAF): 308229532 
ערך זה הוא קצרמרבנושא קולנוע. אתם מוזמנים לתרום לוויקיפדיה ו.
דב הרשקוביץ

| --- | --- |
אין תמונה חופשית
 לידה:  1978 (בן 46 בערך)
 לאום:  ישראלי
 לימודי רפואה:  הטכניון
 התמחות:  פתולוגיה
 תואר:  פרופסור חבר
 תפקידים:  מנהל המכון הפתולוגי בבית החולים איכילוב  פרופסור חבר בחוג לפתולוגיה, בית הספר לרפואה, אוניברסיטת תל אביב
 
דב הרשקוביץ (נולד ב-1978) הוא רופא, פתולוג, פרופסור חבר לפתולוגיה בבית הספר לרפואה באוניברסיטת תל אביב, ומנהל המכון לפתולוגיה בבית החולים איכילוב.
תחום עיסוקיו של הרשקוביץ הם : בפתולוגיה מולקולרית, גנטיקה של סרטן, אבולוציה של סרטן, הטרוגניות תוך גידולית, ביופסיה נוזלית, ביומרקרים.
ביוגרפיה

לאחר סיום בית הספר לרפואה בטכניון, סיים הרשקוביץ שנת  סטאז' ב-בית החולים בלינסון, (בין השנים 2001–2002).
הרשקוביץ שירת במסגרת העתודה האקדמית כ-רופא צבאי, בין השנים 2002–2003 כרופא גדודי בחיל השריון, ובין השנים 2004–2007 כרופא צלילה במכון לרפואה ימית.
בין השנים 2008–2013 התמחה בפתולוגיה ב בית החולים רמב"ם, ובשנים 2013–2016 עבד במכון לפתולוגיה בבית החולים רמב"ם כפתולוג בכיר ומרצה בכיר בבית הספר לרפואה של הטכניון.
משנת 2016 מנהל הרשקוביץ את המכון לפתולוגיה באיכילוב. סגנו, אשר היה ממלא מקום מנהל המכון לפני מינויו של הרשקוביץ הוא הד"ר גלעד גיטשטיין.
להרשקוביץ כ-100 פרסומים מדעיים.
במאי 2018 מונה הרשקוביץ לפרופסור חבר בפתולוגיה בבית הספר לרפואה של אוניברסיטת תל אביב.
הרשקוביץ מתגורר ב-חיפה, נשוי לטובה (רופאת ילדים, מומחית בגנטיקה רפואית, ומנהלת המכון הגנטי במרכז הרפואי לגליל), לזוג 6 ילדים.
ממחקריו

ממחקריו של דב הרשקוביץ, אתר pubmed
לקריאה נוספת

ד"ר דב הרשקוביץ - בית החולים איכילוב
דב הרשקוביץ, המהפכה הגנטית באבחון סרטן המעי הגס, באתר ynet, 26 באפריל 2015
סרטן ריאה: פריצות דרך באבחון ובטיפולים, באתר ynet, 24 בנובמבר 2015
הערות שוליים

↑  אוניברסיטת תל אביב, בית ספר לרפואה פרופ' דב הרשקוביץ
↑  את המכון הפתולוגי באיכילוב ייסד והיה מנהלו הראשון בשנת 1961 הד"ר מינארט לבנטאל
↑  פתולוגיה מולקולארית - בדיקות בפתולוגיה מולקולרית מבוצעות במכון לפתולוגיה לצורך סיוע במתן האבחנה הפתולוגית, קביעת הפרוגנוזה והכוונת הטיפול המתאים ביותר למטופל במסגרת הרפואה המותאמת אישית. הבדיקות מבוצעות על חומר גנטי (DNA או RNA) המופק מרקמת המטופל
↑  "בדיקת דם תנצח את הסרטן", רן רזניק, ישראל היום, 26 ביוני 2016
↑  ד"ר ענת שחם-שמואלי, "מדיקל מדיה", תרופות ביולוגיות, "אתגרים בטיפול ביולוגי מונחה מטרה - הטרוגניות של גידולים, דצמבר 2012
↑  דב הרשקוביץ, המהפכה הבאה: בדיקת דם שתגלה סרטן, באתר ynet, 23 ביוני 2016
↑  מכון פתולוגי - בית החולים איכילוב
האקדמיה הסלובנית למדעים ואמנויות

| --- | --- |

 אקדמיה לאומית
 תקופת הפעילות:  1938–הווה (כ־86 שנים) 
 בעלי תפקידים
 יו"ר:  Tadej Bajd 
 מיקום
 מדינה:  סלובניה סלובניה
 קואורדינטות:  46°02′52″N 14°30′16″E﻿ / ﻿46.047777777778°N 14.504444444444°E﻿ / 46.047777777778; 14.504444444444
 www.sazu.si
 he
 
האקדמיה הסלובנית למדעים ואמנויות (בסלובנית: Slovenska akademija znanosti in umetnosti, בראשי תיבות: SAZU) מאגדת את טובי המדענים והחוקרים בסלובניה. מטרתה של האקדמיה היא קידום המדע והאמנויות במדינה, תמיכה בתחומי מחקר שונים, והפצת הידע המדעי. האקדמיה מקדמת קשרי מדע בין סלובניה לבין מדינות אחרות, ותומכת במדענים צעירים. נכון לאוגוסט 2020 האקדמיה כוללת 93 חברים.
ראשיתה של האקדמיה בשנת 1938 כאשר היא הוקמה כאקדמיה למדעים ואמנוניות. בשנת 1943 כאשר מילן וידמר היה יושב ראש האקדמיה לשמה התווסף תואר "סלובנית". בשנת 1949 האקדמיה איבדה את עצמאותה ואף לשורותיה התקבלו חברים על בסיס "חשיבות כללית" דוגמת יוסיף ברוז טיטו ואדווארד קרדל. בהתאם למקובל במדינות הגוש המזרחי הוקמו מוכני מחקר בתחומים השונים.
בשנת 1994 התקבל חוק האקדמיה הוא קיבלה את שמה הנוכחי. כיום אקדמיה כוללת 6 חטיבות:
חטיבת מדעי החברה והיסטוריה
חטיבת פילולוגיה ומדעי הספרות
חטיבת מתמטיקה, פיזיקה, כימיה ומדעים טכניים
חטיבת מדעי הטבע
חטיבת אמנויות
חטיבת הרפואה
ליד האקדמיה פועלת סיפרייה השלישית בגדולה בסלובניה.
בשנים 1987–2002 אנשי האקדמיה פעלו להוצאה לאור של אנציקלופדיה של סלובניה ב-16 כרכים.
החל משנת 2013 האקדמיה החלה בפרסום של "מילון ביוגרפי הסלובני".
האגודה הבין-לאומית למינרלוגיה

| --- | --- |
 מייסדים:  החברה הרוסית למינרלוגיה 
 יושב ראש:  פטר ברנס 
 תקופת הפעילות:  1958–הווה (כ־66 שנים) 
 www.ima-mineralogy.org
 
האגודה הבין-לאומית למינרלוגיה (באנגלית: International Mineralogical Association; בראשי תיבות: IMA) היא אגודה בינלאומית שהוקמה בשנת 1958 והיא איגוד של 38 ארגונים לאומיים. מטרתה היא לקדם את מדע המינרלוגיה ולתקנן את המינוחים של מעל ל-4,000 סוגי מינרלים ידועים. האגודה הבינלאומית למינרלוגיה מסונפת לאיגוד הבינלאומי למדעי הגאולוגיה (International Union of Geological Sciences או בקיצור ה-IUGS).
ועדות וקבוצות עבודה

הוועדה הפעילה ביותר באגודה הבינלאומית למינרלוגיה היא "הוועדה לשמות מינרלים ולמינרלים חדשים" (Commission on New Minerals and Mineral Names או בקיצור CNMMN). הוועדה הוקמה ב-1959 על מנת לתאם את הקצאת השמות למינרלים חדשים, בחינה מחדש של שמות קיימים וביטול שמות שגויים.